กหดหกดหกดหกดประกาศผู้อำนวยการทางหลวงชนบทเรื่อง ห้ามใช้ยานพาหนะที่มีน้ำหนัก น้ำหนักบรรทุกหรือน้ำหนักลงเพลาเกินกว่าที่ได้กำหนดเดินบนทางหลวงชนบทในเขตความรับผิดชอบของกรมทางหลวงชนบท เนื่องจากมีความจำเป็นต้องแก้ไขปัญหาวิกฤตด้านการขนส่งทางบกเพื่อบรรเทาความเสียหายที่เกิดขึ้นกับเศรษฐกิจของประเทศจึงเห็นสมควรที่จะให้มีการผ่อนผันให้เพิ่มน้ำหนักยานพาหนะ น้ำหนักบรรทุกหรือน้ำหนักลงเพลาเกินกว่าที่ได้กำหนดไว้เป็นการชั่วคราวอาศัยอำนาจตามความในมาตรา๖๑ แห่งพระราชบัญญัติทางหลวง พ.ศ.๒๕๓๕ ประกอบมาตรา ๖๐ แห่งพระราชกฤษฎีกาแก้ไขบทบัญญัติให้สอดคล้องกับการโอนอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ. ๒๕๔๕ และมาตรา ๑๖๑แห่งพระราชกฤษฎีกาโอนกิจการบริหารและอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ. ๒๕๔๕ ผู้อำนวยการทางหลวงชนบทโดยอนุมัติอธิบดีกรมทางหลวงชนบทจึงออกประกาศไว้ ดังต่อไปนี้ข้อ๑ประกาศผู้อำนวยการทางหลวงชนบทฉบับนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปจนถึงวันที่ ๓๑ ธันวาคม พ.ศ.๒๕๔๖ข้อ๒ ให้นำความในข้อ ๓ ตามประกาศผู้อำนวยการทางหลวงชนบทฉบับนี้มาใช้บังคับแทนความในข้อ ๔ ข้อ ๙ และข้อ ๑๐ ตามประกาศผู้อำนวยการทางหลวงชนบทเรื่อง ห้ามใช้ยานพาหนะที่มีน้ำหนักน้ำหนักบรรทุกหรือน้ำหนักลงเพลาเกินกว่าที่ได้กำหนดเดินบนทางหลวงชนบทในเขตความรับผิดชอบของกรมโยธาธิการฉบับลงวันที่ ๒๗ ตุลาคม พ.ศ.๒๕๓๗ และมาใช้บังคับแทนความในข้อ ๔ ข้อ ๙ และข้อ ๑๐ตามประกาศผู้อำนวยการทางหลวงชนบท เรื่อง ห้ามใช้ยานพาหนะโดยที่ยานพาหนะนั้นมีน้ำหนัก น้ำหนักบรรทุกหรือน้ำหนักลงเพลาเกินกว่าที่ได้กำหนดเดินบนทางหลวงชนบทในเขตความรับผิดชอบของสำนักงานเร่งรัดพัฒนาชนบทฉบับลงวันที่ ๒๖ มีนาคม พ.ศ. ๒๕๓๖เป็นการชั่วคราวตามระยะเวลาที่กำหนดไว้ตามข้อ ๑ข้อ๓ ห้ามใช้ยานพาหนะที่มีน้ำหนักน้ำหนักบรรทุกหรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายเดินบนทางหลวงชนบทในเขตความรับผิดชอบของกรมทางหลวงชนบทตามข้อกำหนด ดังต่อไปนี้(๑) ยานพาหนะที่มี ๓ เพลา ๖ ล้อ ชนิดเพลาที่ ๒ และที่๓ เป็นเพลาคู่ (TANDEM AXLE) ใช้ยางคู่ (รถบรรทุกสิบล้อ) ต้องมีน้ำหนักยานพาหนะรวมน้ำหนักบรรทุกไม่เกิน๒๖,๐๐๐ กิโลกรัม(๒) ยานพาหนะชนิดรถลากจูงและรถกึ่งพ่วง (SEMI- TRAILER)(ก) ตัวรถลากจูงชนิดที่มี ๓ เพลา ๖ ล้อ เพลาที่ ๒และที่ ๓ เป็นเพลาคู่ (TANDEM EXLE) ใช้ยางคู่ (รถบรรทุกสิบล้อ) ต้องมีน้ำหนักยานพาหนะรวมน้ำหนักบรรทุกไม่เกิน๒๖,๐๐๐ กิโลกรัม(ข) ตัวรถกึ่งพ่วง ต้องมีน้ำหนักลงเพลาดังนี้๑. ชนิดเพลาเดี่ยว ใช้ยางเดี่ยว น้ำหนักลงเพลาไม่เกิน๗,๐๐๐ กิโลกรัม๒. ชนิดเพลาเดี่ยว ใช้ยางคู่ หรือยางเกินกว่าคู่ น้ำหนักลงเพลาไม่เกิน ๑๐,๕๐๐ กิโลกรัม๓. ชนิดเพลาคู่ (TANDEM AXLE) ใช้ยางเดี่ยว น้ำหนักลงเพลาไม่เกินเพลาละ ๖,๑๐๐กิโลกรัม หรือใช้ยางคู่หรือยางเกินกว่า คู่น้ำหนักลงเพลาไม่เกินเพลาละ ๙,๕๐๐ กิโลกรัม๔. ชนิด ๓ เพลาติดกันใช้ยางคู่หรือยางเกินกว่าคู่ น้ำหนักลงเพลาไม่เกินเพลาละ ๗,๕๐๐กิโลกรัมระยะห่างระหว่างกึ่งกลางเพลาสุดท้ายของรถลากจูงถึงกึ่งกลางเพลาแรกของรถกึ่งพ่วงต้องไม่น้อยกว่า ๗.๐๐ เมตร(ค) ยานพาหนะชนิดรถลากจูงและรถกึ่งพ่วง (SEMI TRAILER) ต้องประกอบด้วยรถลากจูง ๑ คัน และตัวรถกึ่งพ่วง ๑ คันเท่านั้น ห้ามมิให้พ่วงยานพาหนะหรือสิ่งอื่นใดเพิ่มเติม(๓) ยานพาหนะชนิดรถลากจูงและรถกึ่งพ่วง (FULLTRAILER)(ก)ตัวรถลากจูงชนิดที่มี ๓ เพลา ๖ ล้อ เพลาที่ ๒และที่ ๓ เป็นเพลาคู่ (TANDEM AXLE) ใช้ยางคู่ (รถบรรทุกสิบล้อ) ต้องมีน้ำหนักยานพาหนะรวมน้ำหนักบรรทุกไม่เกิน ๒๖,๐๐๐ กิโลกรัม(ข) ตัวรถพ่วง ต้องมีน้ำหนักลงเพลาดังนี้๑. ชนิดเพลาเดี่ยว ใช้ยางเดี่ยวน้ำหนักลงเพลาไม่เกิน ๗,๐๐๐ กิโลกรัม๒. ชนิดเพลาเดี่ยวใช้ยางคู่หรือยางเกินกว่าคู่ น้ำหนักลงเพลาไม่เกิน ๑๐,๕๐๐กิโลกรัม๓. ชนิดเพลาคู่(TANDEM AXLE) ใช้ยางคู่หรือยางเกินกว่าคู่น้ำหนักลงเพลาไม่เกินเพลาละ ๙,๕๐๐กิโลกรัม ระยะห่างระหว่างกึ่งกลางเพลาหน้าถึงกึ่งกลางเพลาหลังต้องไม่น้อยกว่า ๔.๓๐ เมตร(ค) ยานพาหนะชนิดรถลากจูงและรถพ่วง(FULL TRAILER) ต้องประกอบด้วยรถลากจูง ๑ คัน และตัวรถพ่วง ๑คัน เท่านั้น ห้ามมิให้พ่วงยานพาหนะหรือสิ่งอื่นใดเพิ่มเติมประกาศ ณ วันที่ ๒๙ มกราคม พ.ศ. ๒๕๔๖สุรชัย ธารสิทธิ์พงษ์อธิบดีกรมทางหลวงชนบทในฐานะผู้อำนวยการทางหลวงชนบทในเขตความรับผิดชอบของกรมทางหลวงชนบท[รก.๒๕๔๖/พ๑๓ง/๒๐/๓๑ มกราคม ๒๕๔๖]พชรสุขสุเมฆอรดา เชาวน์วโรดม๒๘/๐๔/๒๕๔๖จัดทำ